Coporate Sector
కార్పొరేట్లకు తప్పని నగదు సంక్షోభం
ముంబై, నవంబరు 21: ప్రధాని నరేంద్రమోడీ ప్రకటించిన నోట్లరద్దు చెలామణి మంచి నిర్ణయమే అయినా భారత్‌ కార్పొరేట్‌ రంగంపై తీవ్రప్రభావమే చూపించిందని చెప్పాలి.నల్లధనం కట్టడిజరిగి, నకిలీ కరెన్సీకి పూర్తిస్థాయిలో చెక్‌పెట్టగలిగామని ప్రభు త్వం చెపుతున్నా కేవలం సామాన్య మధ్యతరగతి ప్రజలే కాకుండా కార్పొరేట్‌కు కూడా నగదు సంక్షో భం తప్పలేదు. కొన్ని కంపెనీల షేర్లు ఈ అర్ధ సంవత్సరంలో భారీగా దెబ్బతింటాయన్న అంచనా లు కూడా ఉన్నాయి. నగదు కొరతతో కంపెనీల ట్రక్కులు, ఇతర రవాణా వాహనాలు నిలిచిపోయా యి. సరపఱా రంగం పూర్తిగా దెబ్బతిన్నది. కార్మి కులు ఉచితంగా ఉత్పత్తులు లోడింగ్‌చేయలేరు. సరి కదా తర్వాత చెల్లింపులుంటాయన్న ధీమా కూడా వారికిలేకపోవడంతో ఎక్కడివక్కడ స్తంభించి పోయాయి. మోడీ ప్రకటించిన నోట్లరద్దుకారణంగా చెలామణిలో ఉన్న 85శాతం నగదు రద్దులపద్దు లోనికి వెళ్లింది. డాలర్లలో చూస్తే రూ.500 నోటు కు 7.3డాలర్లు, 1000నోటుకు 14.7డాలర్లు పలు కుతున్నాయి.
రెండులక్షల కోట్ల డాలర్ల భారత్‌ ఆర్థిక వ్యవస్థలో వినియోగరంగ వ్యయమే 56శాతం వరకూ ఉంది. కేవలం చిన్నమొత్తంలో అందుబాటు లో ఉన్న చిన్న కరెన్సీ నోట్లు ప్రస్తుత అవసరాలకు ఎంతమాత్రం సరిపోవన్నది తెలిసిందే. ఎటిఎం యంత్రాల్లో సాంకేతికలోపాల కారణంగా ప్రజలు వచ్చేనెల 30వ తేదీ వరకూ కూడా అవస్తలపాలు కావాల్సిందేనని తెలుస్తోంది. ముందుగా బయటికి సమాచారం లీక్‌ అవుతుందని ఎటిఎం యంత్రాల మార్పిడి, కొత్తనోట్ల ముద్రణ వంటి వాటిపై ప్రభు త్వం స్పష్టతనివ్వలేదు.
చిన్న,మధ్యతరహా కంపెనీ లు, భారీ కార్పొరేట్‌ కంపెనీలు సైతం భారీగా పత నం అవుతున్నట్లు అంచనా. రాబడులు కూడా దెబ్బ తిన్నాయి. ఇదే రెండునెలలు కొనసాగితే మరింతగా దెబ్బతింటామని చెపుతున్నారు. వినియోగరంగ కంపెనీలపరంగా హెయిర్‌ ఆయిల్‌, షాంపూ, ఇతర లోషన్లు అమ్మే కంపెనీలకు అమ్మకాలు పూర్తిగా పడిపోయాయి. నగదు సంక్షోభం కారణంగా భారత్‌ జిడిపి వృద్ధిరేటును 7.8శాతం నుంచి 4.1పర్సం టేజి పాయింట్లకు తగ్గే అవకాశం ఉంటుందని అంచ నా. డిసెంబరు త్రైమాసికంలో కూడా ఇదేతీరు కని పించే అవకాశం ఉందని, కార్పొరేట్‌ నిర్వహణ లాభాలు ఈ సంవత్సరంలో 40శాతం తగ్గుతాని యాంబిట్‌ కేపిటల్‌ అంచనావేసింది. కొన్ని ఐటి కంపెనీల్లో కూడా ఉద్యోగులకు వేతనాల చెల్లింపులు కష్టం అవుతోంది.
నిర్మాణరంగ కంపెనీలు, బిల్డింగ్‌ మెటీరియల్‌ కాంట్రాక్టర్లకు ఈ సమస్య మరింతగా ఉంది. ఎక్కువమంది భారతీయులకు ఇప్పటికీ బ్యాంకు ఖాతాలేలేవు. ఎక్కువమందికి నగదు రూపంలోనే చెల్లింపులు జరుగుతాయి. బ్రోకరేజి కంపెనీ మోతీలాల్‌ ఓస్వాల్‌ తన విశ్లేషణలో ఈ అర్ధసంవత్సరం కార్పొరేట్‌ రాబడుల్లో భారీగా పత నం ఉంటుందని అంచనా వేసింది. ఆటోమొబైల్‌, రిటైల్‌, వినియోగరంగ ఉత్పత్తులు, సిమెంట్‌, టెలి కాం, నాన్‌బ్యాంకింగ్‌ ఫైనాన్స్‌ కంపెనీలు దిగజారే అవకాశం ఉంది. భారత్‌లో సేవారంగమే జిడిపికి మూడింట రెండొంతులు వాటా సమకూరుస్తోంది.
ఇక క్రెడిట్‌ స్యూస్సీ సంస్థ అయితే 90శాతం వరకూ వినియోగరంగ ఉత్పత్తులు నగదురూపం లోనే కొనుగోళ్లు జరుగుతాని ఇన్‌ఫ్రా లావాదేవీలు ఆన్‌లైన్‌లో తక్కువేనని, అతికొద్దిమంది మాత్రమే లావాదేవీలు ఆన్‌లైన్‌లో నిర్వహిస్తారని ప్రకటించిం ది. ఇక ఢిల్లీ, గుర్‌గావ్‌ వంటి పారిశ్రామిక హబ్‌లు, ఐటిహబ్‌లలో చిన్నచిన్న హోటళ్లు ఇతర సంస్థలు చిన్నబిల్లులకు కార్డులపై చెల్లింపులను నిరాకరిస్తు న్నాయి. గ్రామీణప్రాంతాల్లో ఎక్కువ నగదు లావా దేవీలే అధికం కాబట్టి పూర్తిగా స్తంభించిపోయింది. గోధుమ పండించే రాష్ట్రాల్లో విత్తనాలు,ఎరువులు సగానికి విక్రయాలు పడిపోయాయి. ఈ ప్రభావం తప్పించేందుకు ప్రభుత్వం ఏదైనా సడలింపులు ఇస్తుందా అన్నది ప్రశ్నార్ధకమే. ప్రస్తుత పరిస్థితులు చూస్తుంటే భారత్‌లోని ప్రతి ఇంటిపైనా ప్రధాని మోడీ ఐటిదాడులు చేయించేందుకు కసరత్తులు చేస్తున్నట్లు కనిపిస్తున్నదని పలువురు విమర్శిస్తు న్నారు. ప్రభుత్వం సడలింపులు తెస్తే తప్ప ఈ నగదుసంక్షోభం నుంచి బైటపడలేమని వారివాదన.